Heraklova borba s nemejskim lavom
<s>Heraklova borba s nemejskim lavom, ulje na platnu španjolskog baroknog slikara Francisca de Zurbarána.</s><s>Riječ je o slici koja prikazuje Heraklovu borbu s nemejskim lavom, jednim od dvanaest zadataka koje mu je postavio kralj Euristej.</s><s>Grčki junak morao ih je obaviti kao uvjet za dolazak na Olimp (a time i besmrtnost) te kako bi skinuo ljagu sa sebe budući da je u napadu ludila ubio djecu koju je imao s Megarom.</s>

<s>Nemejski lav imao je neprobojnu kožu koju nijedno ljudsko ili božje oružje nije moglo probiti.</s><s>Shvativši to, Heraklo je odbacio oružje te se krenuo hrvati s lavom kojeg je naposljetku zadavio.</s><s>Djelo prikazuje upravo taj završni prizor.</s>

<s>Sam Heraklo bio je de Zurbaránu velika inspiracija tako da je naslikao još dva djela vezana uz život ovog grčkog junaka.</s><s>Tako postoje ulja na platnu vezana uz Heraklovu borbu s lernejskom Hidrom te njegovu smrt na lomači.</s><s>Sva tri djela nalaze se u u madridskom muzeju Prado.</s>

<s>Veze 
Heraklova borba s lernejskom Hidrom
Heraklova smrt</s>

<s>Izvori</s>

<s>Slike baroka
Slike 1634.</s><s>Authority control 2</s>

